ख़बरें आ रही हैं कि शोधकर्ताओं ने क्रोध से होने वाले फ़ायदों का गुणगान करना शुरू कर दिया है। भला यह भी कोई बात हुई कि किसी का अगर कद छोटा है, कोई कम पढ़ा है, किसी का दिमाग ढंग से काम नहीं करता, कोई परीक्षा में फेल हो गया है, परीक्षा देते समय नकल करते हुए पकड़ा गया है, खुदकुशी करने में सफलता मिली है तो भी और असफल हुआ है तो भी। चुनाव लड़ने पर जीत गया या हार गया। हारने पर हार पहनने को मिल गया तो वो भी जीत है। शोधकर्ता शोध कर करके हर चीज़ में फ़ायदे तलाश ही लेंगे। क्रोध न करने के फ़ायदे तो सभी को मालूम हैं पर अब क्रोध करने के फ़ायदे भी जगजाहिर हो गए हैं।